Cuneiform Tablet Kt n/k 605 (AKT 2 50)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na i-ku-pì-a be-lúm-ba-ni da-da-a ù a-mur-DINGIR qí-bi-ma a-na be-lúm-ba-ni qí-bi-ma um-ma PUZUR₄.IŠTAR-ma a-na-kam ni-iz-ku-ma 1 GÚ 6 ma-na URUDU SIG₅ i li-bi₄-kà a-dí-i a-na-kam a-na ḫu-ša-ḫi-a a-li-ik-ma a-ta ta-at-be-ma ta-ta-lá-ak ù a-ṣé-er ki-a-ma a-na i-dí-a-bi₄-im ta-li-ik-ma um-ma a-ta-ma URUDU ša a-šur-ma-lik PÚZUR.IŠTAR ú-ša-bi₄ i-dí-a-bu-um iš-pu-ra-ma sí-ki ú-kà-lu a-na ša ki-ma i-a-tí qí-bi₄-ma a-ḫu-ú-a a-tù-nu a-ma-kam be-lúm-ba-ni ṣa-áb-ta-ma 1 GÚ 6 ma-na URUDU SIG₅ ma-sí-am ša-áš-qí-lá-šu šu-ma URUDU ša-qá-lam lá i-mu-a ṭup-pu-šu ša-ṣí-ib-tim ḫe-er-ma-nim šu-ma a-ni-ša-am i-na-pu-uš i-na ṭup-pì-šu URUDU i-na tur₄-ḫu-mì-it i-ša-qal ú-dí-a šu-ma da-nu-tim e-ta-ú sí-ku-šu kà-i-lá pá-ni-šu lá tù-ba-lá a-wi-lúm a-na i-dí-a-bi₄-im kà-ar-ṣí-a e-ku-ul